﻿— 81 — 



roy ne se pouvoit raisonnablement excuser de la restitution de la dicte 

 ville de Callais, d'aultant que ce que la dicte royne d'Angleterre 

 avoit faict, s'impatronisant du dict Havre de Grâce , n'avoit esté que 

 pour le bien de ses affaires et le luy conserver es troubles dont son 

 royaume estoit travaillé, faisant en cest endroit office que les princes 

 amys doibvent à leurs voysins jeunes et en affliction, comme elle avoit 

 assez déclaré par plusieurs escripts quelle avoit faict publier, insistant 

 tousiours à la dicte restitution et davantage à la peyne de cinq cens mil 

 escus portés par le dict traicté , au cas de refus. A quoyluy fut répliqué, 

 qu'elle avoit fort mal faict paroistre en l'exécution de ceste sienne 

 publication quelle eut ceste intention; car comme il eut pieu à Dieu 

 pacifier ce royaume et ung chacun retourner en l'obéissance accous- 

 tumée du roy, elle avoit esté requise se départir du dict Havre et en 

 retirer ses forces, pour lequel effect feurent envoyés plusieurs bons 

 personnages devers elle; mais, au lieu d'y satisfaire, elle en feist sortir 

 tous les François qui estoient dedans, renforça la garnison qu'elle y 

 avoit de plus grand nombre d'hommes , d'artillerie et munitions presque 

 incroyables, et telles de toutes armes, équipage, de chevaulx et autres 

 provisions de vivres, qu'elle iaissoit assez à penser qu'elle n'avoit pas 

 seullement volonté de se contenter du dict Havre, mais d'estendre ses 

 aisles plus avant, se laissant entendre qu'elle le gardoit seullement en 

 attendant que l'on luy eust faict raison du dict Callais, faisant tacite- 

 ment congnoistre par là qu'elle veoyoit bien du tout avoir perdu Callais , 

 et vouloit faire ung nouveau du dict Havre, où elle s'opiniastra telle- 

 ment que le roy fut contraint y envoyer une armée qui tint le dict 

 Havre longuement assiégé, non pas trop estroitement, en espérance 

 qu'elle se recongnoistroit, et les choses y passeroient plus doulcement, 

 ce qui ne profita de rien , de sorte que sa Majesté y feist marcher mon- 

 seigneur le connestable, et ses principaulx cappitaines en intention de 

 les suivre en personne, mais il advança tellement l'affaire que ceulx de 

 dedans qui estoient en nombre de plus de six mille hommes, se veoyant 

 prestement d'estre forcés, s'accommodèrent à le rendre, en quoy ils 

 furent pour le respect de la dicte clame royne, de laquelle le roy a tous- 

 iours eu l'amitié en recommandation, gracieusement et favorablement 

 traittés; par où tout le monde peult juger si elle a raison de venir à 

 présent demander Callais, qui est ung vrai héritage et patrimoyne de la 

 couronne de France, que ce n'est du leur- ni conquest faict sur eulx„ 

 mais chose remise en son ancienne et naturelle obéissance, fort esloignée 

 d'eulx que Dieu a divinement séparés de nous , ayant voulu par le succès 

 des choses, ainsy que dict est, cy dessus passées, oster toute occasion à 

 ladvenir de querelle et guerre entre ces deux nations, et assurer le 

 moyen de faire durer perpétuellement entre eulx la bonne paix et amitié 

 qui y est, que sa Majesté désire conserver de sa part, encores qu il 



MISS. SCIENT. — II. () 



